|  |  |
| --- | --- |
| **ΜΑΘΗΜΑ / ΤΑΞΗ :** | **ΑΡΧΑΙΑ ΕΛΛΗΝΙΚΑ Β’ ΛΥΚΕΙΟΥ** |
| **ΗΜΕΡΟΜΗΝΙΑ:** | **21/01/2024** |

# ΕΝΔΕΙΚΤΙΚΕΣ ΑΠΑΝΤΗΣΕΙΣ ΔΙΔΑΓΜΕΝΟ ΚΕΙΜΕΝΟ

**Α1.** Να γράψετε τον αριθμό που αντιστοιχεί σε καθεμία από τις παρακάτω περιόδους λόγου και δίπλα σε αυτόν τη λέξη «Σωστό», αν είναι σωστή, ή τη λέξη «Λάθος», αν είναι λανθασμένη, με βάση το αρχαίο κείμενο (μονάδες 5) και να τεκμηριώσετε κάθε απάντησή σας γράφοντας τις λέξεις/φράσεις του αρχαίου κειμένου που την επιβεβαιώνουν (μονάδες 5):

1. Σωστό («Ἐγὼ γὰρ οὕτω σφόδρα ἐμαυτῷ πιστεύω»)
2. Λάθος («ὡς εὔνους εἰμὶ τοῖς καθεστηκόσι πράγμασι»)
3. Σωστό («ἐὰν δὲ φαίνωμαι περὶ τὰ ἄλλα μετρίως βεβιωκὼς καὶ πολὺ παρὰ τὴν δόξαν καὶ [παρὰ] τοὺς λόγους τοὺς τῶν ἐχθρῶν»)
4. Λάθος («δέομαι ὑμῶν ἐμὲ μὲν δοκιμάζειν, τούτους δὲ ἡγεῖσθαι χείρους εἶναι»)
5. Λάθος («Πρῶτον δὲ ἀποδείξω … οὔδ᾽ ἐπεδήμουν ἐπὶ τῶν τριάκοντα»)

**B1.** Ένας από τους στόχους του προοιμίου είναι η ευμάθεια (κατατόπιση/ενημέρωση). Να την εντοπίσετε στο πρωτότυπο κείμενο και να σχολιάσετε το περιεχόμενό της.

Το προοίμιο επιτυγχάνει με ευσύνοπτο τρόπο, όχι μόνο να κατατοπίσει τους ακροατές σχετικά με τη βασική κατηγορία που έχει διατυπωθεί, αλλά και να κεντρίσει το ενδιαφέρον τους, προκαλώντας παράλληλα την εύνοια μέσα από την ισχυρή αυτοπεποίθηση που δείχνει ο Μαντίθεος. Πιο συγκεκριμένα την ευμάθεια (κατατόπιση), ο Μαντίθεος την πετυχαίνει στο τέλος του προοιμίου, με τη χρήση του πολυσύνδετου σχήματος («δέομαι ὑμῶν ἐμὲ μὲν δοκιμάζειν…τῆς τότε πολιτείας.»). Απαντά στην κατηγορία που έχει διατυπωθεί εις βάρος του, πως είχε δηλαδή υπηρετήσει ως ιππέας στα χρόνια των Τριάκοντα, λέγοντας πως απουσίαζε εκείνη την περίοδο από την πόλη («ὡς οὐχ ἵππευον οὔδ᾽ ἐπεδήμουν ἐπὶ τῶν τριάκοντα»). Ακόμη, διαβεβαιώνει τους βουλευτές πως δεν είχε καμία συμμετοχή στο καθεστώς των Τριάκοντα («οὐδὲ μετέσχον τῆς τότε πολιτείας»), έχοντας τονίσει προηγουμένως ότι ο ίδιος είναι δημοκράτης, κι έχει συμμετάσχει μαζί με τους υπόλοιπους Αθηναίους στους κινδύνους που απείλησαν την πόλη εκείνη την περίοδο(«ὡς εὔνους εἰμὶ τοῖς καθεστηκόσι πράγμασι καὶ ὡς

ἠνάγκασμαι τῶν αὐτῶν κινδύνων μετέχειν ὑμῖν»). Τέλος, ο Μαντίθεος υπογραμμίζει τα μικροπρεπή κίνητρα των κατηγόρων του, οι οποίοι επιθυμούν με κάθε τρόπο να τον βλάψουν και τονίζει τη βεβαιότητά του πως θα διαφανούν το ήθος και η ακεραιότητά του.

**Β2**. Ο Αριστοτέλης στο παράλληλο κείμενο αναφέρεται στην σημασία που έχει ο χαρακτήρας του ρήτορα για την πειστικότητα του λόγου. Πώς επιβεβαιώνεται αυτό στο απόσπασμα από τον *Ὑπὲρ Μαντιθέου* λόγο;

Στο παράλληλο κείμενο ο Αριστοτέλης υπογραμμίζει τους τρόπους με τους οποίους ο ρητορικός λόγος κρίνεται αποτελεσματικός. Μεγάλη έμφαση δίνεται στον χαρακτήρα του ρήτορα («άλλοτε μέσω του χαρακτήρα του ρήτορα»), καθώς η εντιμότητά του θα οδηγήσει στην εμπιστοσύνη που θα δείξουν προς το πρόσωπό του οι ακροατές του («Με τον χαρακτήρα του ο ρήτορας πείθει

… εμπιστοσύνη μας…»). Το ίδιο συμβαίνει και στο προοίμιο του *Ὑπὲρ Μαντιθέου* λόγου, όπου ο Λυσίας φροντίζει να εστιάσει ευθύς εξαρχής στον χαρακτήρα του Μαντίθεου προβάλλοντας τα θετικά του στοιχεία και παράλληλα υποβιβάζοντας τους κατηγόρους του. Παρουσιάζεται ως ένας άνθρωπος με υψηλή αυτοπεποίθηση («Ἐγὼ γὰρ οὕτω σφόδρα ἐμαυτῷ πιστεύω»), που έζησε με μέτρο («ἐπειδὰν ἐμοῦ λέγοντος ἀκούσῃ περὶ τῶν πεπραγμένων, …καὶ [παρὰ] τοὺς λόγους τοὺς τῶν ἐχθρῶν…»). Ακόμη, παρουσιάζεται ως ένας έντιμος άνθρωπος, που έπεσε θύμα συκοφαντίας από κατηγόρους που θέλουν να τον βλάψουν («τοῖς κατηγόροις βουλομένοις ἐκ παντὸς τρόπου κακῶς ἐμὲ ποιεῖν»). Τέλος, αναφέρονται κι οι αγώνες του υπέρ της δημοκρατίας («ὡς εὔνους εἰμὶ τοῖς καθεστηκόσι πράγμασι καὶ ὡς ἠνάγκασμαι τῶν αὐτῶν κινδύνων μετέχειν ὑμῖν»), που μαζί με όσα προαναφέρθηκαν, σε κάθε περίπτωση συγκινούν και προκαλούν θετικές αντιδράσεις στο ακροατήριο. Συνοψίζοντας, η αναφορά του Αριστοτέλη στη σημασία του χαρακτήρα του ρήτορα, επαληθεύεται στο προοίμιο του *Ὑπέρ Μαντιθέου* λόγου, σε μια προσπάθεια του ρήτορα να αποδειχθεί η φερεγγυότητα του πελάτη του να αναλάβει το αξίωμα στο οποίο εκλέχθηκε. Εξάλλου, η εμπιστοσύνη επιτυγχάνεται ευκολότερα προς το πρόσωπο κάποιου, ιδίως αν αυτός έχει αποδεδειγμένα ηθικό χαρακτήρα.

**Β3.** Να χαρακτηρίσετε τις παρακάτω διατυπώσεις ως Σωστές (Σ) ή Λανθασμένες (Λ).

1. Λ

2. Σ

3. Λ

4. Λ

5. Σ

**Β4.** Ν α γράψετε μία σύνθετη λέξη της Νέας Ελληνικής, με πρώτο συνθετικό καθεμία από τις παρακάτω λέξεις του αρχαίου διδαγμένου κειμένου: *χρόνον, μόνον, πράγμασι, πλέον, λόγους*.

Α) χρονολογικός, χρονόμετρο Β) μονόπρακτο, μονόλογος

Γ) πραγματοποιώ, πραγματογνώμονας Δ) πλεονεξία, πλειοψηφία

Ε) λογογράφος, λογοκρισία

# ΑΔΙΔΑΚΤΟ ΚΕΙΜΕΝΟ

**Γ1.** Ενδεικτική μετάφραση από την «Πύλη για την ελληνική γλώσσα»

Ύστερα από το δείπνο έτυχε να κάνουν περίπατο μπροστά στο στρατόπεδο ο Πρόξενος και ο Ξενοφώντας. Τότε πλησίασε κάποιος άνθρωπος και ρώτησε τους σκοπούς, πού θα μπορούσε να δει τον Πρόξενο ή τον Κλέαρχο. Όταν του είπε ο Πρόξενος: «Εγώ είμαι εκείνος που ζητάς», ο άνθρωπος μίλησε έτσι : «Μ᾽ έστειλε ο Αριαίος και ο Αρτάοζος, που ήταν αφοσιωμένοι στον Κύρο και σε σας έχουν συμπάθεια, και σας συμβουλεύουν να προφυλαχτείτε, μήπως σας επιτεθούν τη νύχτα οι εχθροί. Γιατί στο κοντινό δασωμένο μέρος υπάρχει πολύς στρατός.

**Γ2**. Ποια συμβουλή δίνεται στους Έλληνες για να αποφύγουν τον αποκλεισμό;

Ο Αριαίος και ο Αρτάοζος, που ήταν αφοσιωμένοι στον Κύρο, στέλνουν έναν άνδρα σε δύο από τους στρατηγούς των Μυρίων, τον Πρόξενο και τον Κλέαρχο, να τους προειδοποιήσει για το σχέδιο του Τισσαφέρνη. Ο σατράπης σκέφτεται να γκρεμίσει το γεφύρι του Τίγρητα ποταμού τη νύχτα, για να μείνουν οι Έλληνες αποκλεισμένοι ανάμεσα στον ποταμό και στο κανάλι. («ὡς διανοεῖται αὐτὴν …καὶ τῆς διώρυχος»). Έτσι, προτρέπουν τους Έλληνες να στείλουν φρουρά, για να αποτρέψουν το σχέδιο του Τισσαφέρνη. («καὶ παρὰ τὴν γέφυραν τοῦ Τίγρητος ποταμοῦ πέμψαι ὑμᾶς κελεύουσι φυλακήν»).

**Γ3. α.** τοῦ δείπνου, τοῦ ὅπλου, τοῦ βαρβάρου, τῆς γεφύρας, φυλακῆς

**β**. πέμψατε, κεκέλευκας, ᾖ - εἷναι, ἄξουσιν

**Γ4. α**. ἔτυχον: Πρόξενος καὶ Ξενοφῶν ἔπεμψε: Ἀριαῖος καὶ Ἀρτάοζος

ἔστι: στράτευμα διαβῆτε: ὑμεῖς ἄγουσιν: οὗτοι ἐταράχθη: Κλέαρχος

**β.** καὶ παρὰ τὴν γέφυραν τοῦ Τίγρητος ποταμοῦ πέμψαι ὑμᾶς κελεύουσι φυλακήν: απαρέμφατο: πέμψαι

υποκείμενο απαρεμφάτου: ὑμᾶς

έχουμε ετεροπροσωπία, γιατί το υποκείμενο του απαρεμφάτου «ὑμᾶς» βρίσκεται σε αιτιατική και είναι διαφορετικό από αυτό του ρήματος ( υποκ. ρήματος κελεύουσι: το εννοούμενο

«οὗτοι»).

**ΕΠΙΜΕΛΕΙΑ ΘΕΜΑΤΩΝ : ΤΖΩΝΗ ΕΛΕΝΗ – ΚΟΝΤΟΜΗΝΑ ΚΥΡΙΑΚΗ ΕΠΙΜΕΛΕΙΑ ΛΥΣΕΩΝ: ΤΖΩΝΗ ΕΛΕΝΗ – ΚΟΝΤΟΜΗΝΑ ΚΥΡΙΑΚΗ**